EkBass/fiwiki-20250220-pages-articles huggingface dataset:
Fashion Finland

Fashion Finland on suomalaisen muotialan yhteisö ja tietokanava. Se pyrkii kasvattamaan muotikaupan näkyvyyttä ja arvostusta, tukemaan muotikauppojen ja -kauppiaiden liiketoimintaa sekä edistämään alan yhteistyötä ja muodin kulttuuria Suomessa. Fashion Finland on toiminut aiemmin nimellä Muotikaupan liitto. Yhdistyksen historia ulottuu vuoteen 1917. Sen nimi vaihtui Fashion Finlandiksi toukokuussa 2019 . Tuollon se lanseerasi myös muotikaupan uutisiin, ilmiöihin ja ihmisiin keskittyvän fafi.fi -verkkomedian. Fashion Finlandilla on yli 200 jäsentä. Yhteisön toiminnanjohtajana ja Fafi.fi-median päätoimittajana toimii Jani Niipola. == Historia == Suomen Kenkäkauppiaiden Liitto perustettiin vuonna 1917 ja Suomen Tekstiilikauppiaiden Liitto vuonna 1936. Kenkäkauppiaiden Liiton puheenjohtajana toiminut Esko Leppäkorpi ja Tekstiilikauppiaiden Liiton puheenjohtaja Seppo Halme aloittivat vuonna 1997 keskustelut liittojen yhdistymisestä. Keväällä 1999 pidettiin uuden liiton, Muotikaupan Liiton, perustamiskokous. Perustamiskokouksen jälkeisessä ensimmäisessä liittokokouksessa Muotikaupan Liiton puheenjohtajaksi valittiin Seppo Halme ja varapuheenjohtajaksi Esko Leppäkorpi. Liittojen yhdistyttyä aiemmin ilmestyneet Kenkälusikka- ja Tekstiili -lehdet lopetettiin, ja niiden tilalla alettiin julkaista uutta Modin -nimistä jäsenlehteä vuonna 2000. Muotikaupan Liitto toimi Helsingissä Mariankadulla, kunnes tila myytiin vuosien 2003–2004 vaihteessa. Muotikaupan Liitto siirsi toimistonsa Helsingin Mannerheimintielle, kunnes muutti elokuussa 2015 Kaupan liiton tiloihin osoitteeseen Eteläranta 10. == Johto == Muotikaupan Liiton puheenjohtajina vuosina 1999–2017 toimivat Seppo Halme, Sirkku Asunmaa, Sari Kapulainen ja Esko Leppäkorpi. Liiton toimitusjohtajina ovat toimineet Yrjö Gorski (1999–2013), Tuula Loikkanen (2013–2016) ja Esko Leppäkorpi (2016–2019). Vuodesta 2017 Fashion Finlandin hallituksen puheenjohtajana on toiminut Andreas Ögård. Vuodesta 2019 maaliskuuhun 2023 liiketoimintajohtajana ja päätoimittajana toimi Sami Sykkö. Toukokuussa 2023 Fashion Finlandin toiminnanjohtajana ja päätoimittajana aloitti Jani Niipola. == Muuta == Muotikaupan liiton nimi vaihtui Fashion Finlandiksi toukokuussa 2019. Tuollon se lanseerasi myös muotikaupan uutisiin, ilmiöihin ja ihmisiin keskittyvän fafi.fi -verkkomedian, jota päätoimittaa Sami Sykkö. Samana vuonna Modin -lehti lopetettiin ja sen tilalla Fashion Finland alkoi julkaista nimeään kantavaa printtilehteä, jonka ensimmäinen numero ilmestyi keväällä 2020. Fashion Finlandin jäsenetuihin kuuluvat esimerkiksi lakineuvonta, konsultointipalvelu, tapahtumat, koulutukset sekä muotialaa koskeva tiedotus ja alan edunvalvonta. Fashion Finland järjesti alkuvuodesta 2020 Fashion Gala Dinner + Awards -muotitapahtuman Helsingin Designmuseossa. Gaalassa Fashion Finland palkitsi Suomen parhaan muotikaupan sekä vuoden parhaat markkinointi- ja ympäristöteot, vuoden muotielämykset ja vuoden muotivaikuttajan. == Lähteet == == Aiheesta muualla == * Viralliset verkkosivut Luokka:Suomalaiset talousjärjestöt
Slavomír Kňazovický

Slavomír Kňazovický (s. 3. toukokuuta 1967 Piešťany, Tšekkoslovakia) on slovakialainen ratamelonnan olympia- ja MM-mitalisti sekä Euroopan-mestari Kňazovický saavutti Atlantan olympialaisissa 1996 hopeaa kanadalaisyksikön 500 metrillä. Barcelonan olympialaisissa 1992 hän sijoittui samassa lajissa Tšekkoslovakian edustajana neljänneksi. Sydneyssä 2000 hän oli 500 metrillä viides. Kňazovický saavutti MM-kilpailuissa kanadalaisyksikön 200 metrillä hopeaa 1998 ja pronssia 1999 sekä kanadalaisnelosen 500 metrillä pronssia 1994. EM-kilpailuissa hän sai kanadalaisyksikön 200 metrillä kultaa 1997 ja pronssia 1999 sekä kanadalaisnelosen 200 metrillä hopeaa 1997. == Lähteet == Luokka:Slovakialaiset melojat Luokka:Slovakialaiset olympiamitalistit Luokka:Vuonna 1967 syntyneet Luokka:Elävät henkilöt
I Saw the Devil

I Saw the Devil () on vuonna 2010 ensi-iltansa saanut eteläkorealainen jännityselokuva, jonka on ohjannut Kim Ji-woon sekä tähdittänyt Lee Byung-hun ja Choi Min-sik. Elokuva seuraa NIS-agentti Kim Soo-hyun'ia (Lee), joka lähtee kostamaan psykopaattiselle sarjamurhaajalle, Jang Kyung-chul'ille (Choi), joka murhasi raa'asti hänen morsiamensa. I Saw the Devil sai ensi-iltansa Etelä- Koreassa 12. elokuuta 2010, ja sitä esitettiin myös Sundancen elokuvajuhlilla 2011. == Näyttelijät == == Lähteet == == Aiheesta muualla == * Luokka:Vuoden 2010 elokuvat Luokka:Eteläkorealaiset elokuvat Luokka:Toimintatrillerit Luokka:Sarjamurhaajaelokuvat Luokka:Elokuvat kannibalismista Luokka:Raiskaus ja kosto -elokuvat
Raimo Ylitörmä

Raimo Olavi Ylitörmä (myös Yli-Törmä; 9. elokuuta 1933 Jämijärvi – 13. maaliskuuta 1972 Järvenpää) oli suomalainen kuvanveistäjä.Raimo Ylitörmä, Suomalaisen kuvataiteen bibliografia. Kansallisgalleria. Hän oli taiteilija Sinikka Räikkeen veli. Ennen kuolemaansa hän ehti luoda yli 80 teosta ja kiertää näyttelyitä kymmenen vuotta. Valtaosa hänen taiteestaan on yksityiskokoelmissa. Ylitörmä oli itseoppinut kuvanveistäjä, ja hänen taiteensa oli saanut vaikutteita erityisesti kubismista. Hän oli erityisen kiinnostunut erilaisista materiaaleista ja käytti niitä veistoksissaan kattavasti. Teoksia on muun muassa kipsistä, savesta, pronssista, marmorista ja raudasta. Ylitörmä erikoistui kuitenkin pronssivaluun. Hän oli Kauko Räikkeen vapaana oppilaana Kankaanpään taidekoulussa ja avusti Räikettä monissa eri projekteissa. Varsinaista taidealan koulutusta hänellä ei ollut. Ylitörmä asui Satakunnassa usean vuoden Kankaanpään taidekoulun vaikutuspiirissä, kunnes muutti 1960-luvun puolivälissä Järvenpäähän. Siellä hän työskenteli leipätyössä Kärkkäisen taidevalimolla, mutta jatkoi taiteen tekoa. Omaa taidettaan Ylitörmä kuvaili niin, että hän pyrkii kuvaamaan teoksissaan luontoa ei niinkään luonnon vuoksi, vaan erään voiman ja detaljien alkulähteenä. Nämä hän pyrki kokoamaan veistokselliseksi kokonaisuudeksi, suppeampaan muotoon, jolloin teos lopulta itsestään hajottaa ne ympäröivään tilaan, josta ne yhä uudelleen palautuvat teoksen muotoihin. Taiteilija ja taidevaikuttaja Pertti Ala-Outinen on kuvannut Ylitörmän abstraktille ilmaisulle ominaista olleen herkkä muodon taju ja vahva plastisen kokonaisuuden hahmottaminen. Ylitörmä kuoli kesken parhaimman luomiskautensa. Hänen muistonäyttelynsä järjestettiin Järvenpäässä vuonna 1972. == Lähteet == == Aiheesta muualla == * Raimo Ylitörmä kuvataiteilijamatrikkelissa Luokka:Suomalaiset kuvanveistäjät Luokka:Vuonna 1933 syntyneet Luokka:Vuonna 1972 kuolleet
Martin Doktor

Martin Doktor (s. 21. toukokuuta 1974 Polička, Tšekkoslovakia) on tšekkiläinen kanoottimelonnan kaksinkertainen olympiavoittaja, maailman- ja Euroopan- mestari. Hän edusti Pro Sport Canoe Clubia, ja on pituudeltaan 178 cm. Doktor voitti Atlantan olympialaisissa 1996 kultaa kanadalaisyksikön 500 ja 1 000 metrillä. Sydneyn olympialaisissa 2000 hän sijoittui molemmilla matkoilla kahdeksanneksi. Ateenassa 2004 hän oli 1 000 metrillä neljäs ja 500 metrillä viides. Doktor voitti maailmanmestaruuden kanadalaisyksikön 500 metrillä 1997 ja 200 metrillä 1998. Lisäksi hän saavutti MM-hopeaa yksikön 200 metrillä 1997, 1999 ja 2003, 500 metrillä 1995 ja 1999 sekä 1 000 metrillä 1995, 1997, 1998 ja 2001. MM-pronssia hän sai kanadalaisyksikön 500 metrillä 2003 ja 1 000 metrillä 1999 sekä kanadalaisnelosen 1 000 metrillä 1998. Doktor voitti kanadalaisyksikön Euroopan-mestaruuden 1 000 metrillä 1997 ja 2000. EM-hopeaa hän saavutti yksikön 200 metrillä 1999 ja 2006, 500 metrillä 1997 ja 1999 sekä 1 000 metrillä 1999. EM-pronssia hän sai 200 metrillä 2000 ja 2004, 500 metrillä 2002 sekä 1 000 metrillä 2001 ja 2004. == Lähteet == Luokka:Tšekkiläiset melojat Luokka:Tšekkiläiset olympiavoittajat Luokka:Vuonna 1974 syntyneet Luokka:Elävät henkilöt
Azolla event

Azolla event ("limaskasaniaistapahtuma") on noin 49 miljoonan vuoden taakse eoseenille sijoittuva teoreettinen ilmastollinen tapahtuma. Pohjoisen jäämeren merenpohjan porauksissa on löydetty eoseenin aikana muodostuneita runsaasti limaskasaniaisia (Azolla) sisältäviä fossiilikerrostumia. Eoseenilla ilmasto alkoi jäähtyä epookin lämpimän alun jälkeen. Azolla event -teoria tarjoaa näille fossiiliesiintymille ja ilmaston samanaikaiselle jäähtymiselle selityksen esittämällä jäämeren pinnalla eläneiden laajojen saniaiskasvustojen aiheuttaneen ilmaston viilenemisen poistamalla ilmakehästä suuria määriä hiilidioksidia. == Eoseenin Pohjoinen jäämeri == Eoseenin alkuvaiheissa noin 55–45 miljoonaa vuotta sitten ilmasto oli maailmanlaajuisesti paljon nykyistä lämpimämpi. Nykyisen Pohjoisen jäämeren alueella vallitsi lämmin subtrooppinen ilmasto. Tutkijoiden kehittämien paleoklimaattisten mallien mukaan lämmin ilmasto olisi tuonut pohjoisille napa-alueille erittäin runsaita sateita. Eoseenillä mantereet olivat mannerliikuntojen vuoksi asettuneet eri tavalla kuin nykyisin. Pohjoisen jäämeren allas sijaitsi Pohjoisnavan ympärillä kuten nykyäänkin, mutta mantereet ympäröivät sitä tiiviimmin ja patosivat jäämeren pitkälti eristyksiin muista meristä. Pohjoisella jäämerellä tehdyissä merenpohjan porauksissa saaduissa näytteissä on runsaasti limaskasaniaisten fossiilijäännöksiä. Limaskasaniaiset (Azolla) ovat makeassa vedessä eläviä veden pinnalla kelluvia vesikasveja. Näiden fossiilien ja mannerliikuntomallien sekä ilmastomallien perusteella on esitetty nykyisen Pohjoisen jäämeren altaan olleen eoseenilla ainakin pintavesistään makeavetinen järvi. == Teoria == Maapallon ilmasto alkoi jäähtyä eoseenilla paleoseenin-eoseenin lämpöhuipun jälkeen, ja ilmakehän hiilidioksidipitoisuus laski eoseenin kuluessa 2 500–3 500 ppm:stä alle 1 000 ppm:än. Samaan aikaan Pohjoisen jäämeren pohjaan kerrostui noin miljoonan vuoden ajanjakson aikana tuhansia kerroksia pohjaan vajonneita limaskasaniaisia. Teoria esittää eoseenin aikaisen eristyneen Pohjoisen jäämeren vesien olleen samaan tapaan kerrostuneita kuin nykyisessä Mustassameressä, jolloin pohjavedet olisivat olleet pitkälti hapettomia. Siten jäämeren pinnalla laajoina kasvustoina esiintyneet limaskasaniaiset olisivat kuolleessaan vajonneet pohjaan ja hapettomissa oloissa säilyneet maatumatta. Tällöin saniaisten sisältämä hiilidioksidi ei olisi palautunut ilmakehään, vaan varastoitunut jäämeren pohjan fossiilisiin saniaiskerroksiin. Satojen tuhansien vuosien kuluessa laajat limaskasaniaiskasvustot olisivat upotessaan siirtäneet tarpeeksi hiilidioksidia meren pohjaan heikentääkseen ilmakehän kasvihuoneilmiötä ja käynnistääkseen jääkausiin johtaneen ilmaston jäähtymisen. == Lähteet == Luokka:Kenotsooinen maailmankausi Luokka:Ilmastohistoria
Grantin piirikunta (Arkansas)

Grantin piirikunta () on Yhdysvaltojen Arkansasin osavaltiossa sijaitseva piirikunta. Sen väkiluku oli 18 265 vuonna 2019. Piirikunnan hallintokeskus on Sheridanin kaupunki. Piirikunta perustettiin 4. helmikuuta 1869. == Lähteet == == Aiheesta muualla == Luokka:Arkansas’n piirikunnat
Lehman

Lehman voi tarkoittaa seuraavia: * Lehman Brothers, entinen yhdysvaltalainen rahoitusalan yritys * Ernest Lehman (1915–2005), yhdysvaltalainen elokuvakäsikirjoittaja * Herbert Lehman (1878–1963), yhdysvaltalainen demokraattipoliitikko, senaattori ja New Yorkin kuvernööri 1933–1942 * Hughie Lehman (1885–1961), kanadalainen jääkiekkoilija * Kate Lehman (s. 1968), yhdysvaltalainen taidemaalari * Kristin Lehman (s. 1972), kanadalainen näyttelijä * Meir Lehman (1925–2010), brittiläinen tietojenkäsittelytieteilijä ja professori
Meir Lehman

Meir M. Lehman (24. tammikuuta 1925 – 29. joulukuuta 2010https://www.geni.com/people/Meir-Lehman/6000000006768447725) oli brittiläinen tietojenkäsittelytieteen professori Middlesexin yliopistossa. Lehman muodosti tunnetut Lehmanin lait ohjelmistojen evoluutiosta. Lehman työskenteli Ferrantille ja Israelin puolustusministeriölle vuodesta 1957 vuoteen 1964. Vuodesta 1964 vuoteen 1972 hän työskenteli IBM:lle. Vuonna 1972 hän palasi Imperial Collegeen, jossa hän oli vuoteen 2002 saakka. Hän on saanut ACM Fellow -arvonimen.https://www.sigsoft.org/SEN/fellows/lehman.html Hänet on palkittu Harlan D. Mills -palkinnolla vuonna 2001. == Lehmanin lait == Lehmanin lait ohjelmistojen evoluutiosta: Laki Kuvaus Jatkuva muutos Ohjelma, jota käytetään todellisen maailman ympäristössä pitää väistämättä muuttua tai se tulee asteittain vähemmän hyödylliseksi siinä ympäristössä. Kasvava monimutkaisuus Kun kehittyvä ohjelma muuttuu sen rakenne tulee monimutkaisemmaksi. Lisää resursseja on varattava rakenteen säilyttämiseksi ja yksinkertaistamiseksi. Suuren ohjelman evoluutio Ohjelman evoluutio on itsesäätyvä prosessi. Järjestelmän ominaisuudet kuten koko, aika julkaisujen välissä ja raportoitujen virheiden määrä on suunnilleen muuttumaton jokaiselle järjestelmän julkaisulle. Organisaatiollinen vakaus Ohjelman elinkaaren aikana sen kehitystahti on suunnilleen vakio ja riippumaton järjestelmän kehitykseen käytetyistä resursseista. Tuttuuden säilyvyys Järjestelmän elinkaaren aikana kasaantuva muutos jokaisessa julkaisussa on suunnilleen vakio. Jatkuva kasvu Järjestelmien tarjoaman toiminnallisuuden on jatkuvasti kasvettava jotta käyttäjätyytyväisyys säilyy. Laskeva laatu Järjestelmien laatu laskee mikäli niitä ei muokata vastaamaan muutoksia toimintaympäristössä. Palautejärjestelmä Evoluutioprosesseissa on mukana monitoimijaisia palautejärjestelmiä ja niitä on käsiteltävä palautejärjestelminä jotta saavutetaan merkittävä tuotteen parannus. Lait soveltuvat yleisesti suuriin, räätälöityihin järjestelmiin jotka on kehitetty suurissa organisaatioissa ja se on vahvistettu varhain 2000-luvulla Lehmanin työssä FEAST-projektissa. Sen soveltuvuus muun muassa jälleenmyyntiin "paketoiduissa" ohjelmistotuotteissa on epäselvä. Organisaatioilla on suuria investointeja niiden ohjelmistojärjestelmiin ja ne ovat kriittisiä liiketoiminnan osia. Niiden arvon säilyttämiseksi niitä on muutettava ja päivitettävä, jolloin suuri osa ohjelmistobudjetista suuntautuu olemassa olevien muutokseen ja evoluutioon täysin uusien kehittämisen sijaan. Kehityksen ja evoluution spiraalimalli esittää kehitystä useiden julkaisujen kautta, jossa toistuvat määrittely, toteutus, varmennus ja operaatio. == Teoksia == * == Lähteet == == Aiheesta muualla == * Metrics and Laws of Software Evolution - The Nineties View (PDF) * Oral-History:Meir Lehman Luokka:Brittiläiset tietojenkäsittelytieteilijät Luokka:Brittiläiset professorit Luokka:Vuonna 1925 syntyneet Luokka:Vuonna 2010 kuolleet
Solar

Solar tarkoittaa seuraavia asioita: * Solar (oik. Kim Yong-sun, s. 1991), eteläkorealainen laulaja ja lauluntekijä * Solar, Jarmo Lampelan ohjaama lyhytelokuva vuodelta 1996 * Solar, Taeyangin albumi vuodelta 2010 * Solar, Rubikin albumi vuodelta 2011. == Katso myös == * Solar Films * Solar Foods
Friedrich Stolberg

Friedrich Stolberg eli Friedrich Leopold zu Stolberg-Stolberg (7. marraskuuta 1750 Bramstedt, Holstein – 5. joulukuuta 1819 Osnabrück), kreivi, oli saksalainen kirjailija.Stolberg 2. Friedrich Leopold, grefve zu Stolberg- Stolberg, Nordisk familjebok 27. 1918 Stolberg opiskeli veljensä Christian Stolbergin tavoin Göttingenin yliopistossa ja kuului Göttingenin runoilijaliittoon (Göttinger Heinbund). Stolberg oli jo nuorena Kööpenhaminassa innokas Friedrich Gottlieb Klopstockin ihailija ja liittyi joksikin aikaa J. W. Goethen, Johann Kaspar Lavaterin ja Friedrich Maximilian Klingerin piiriin, mutta Klopstockin neuvosta kieltäytyi jäämästä kamariherraksi Weimariin. 1776 hänet nimitettiin Lyypekin ruhtinaspiispan lähettilääksi Kööpenhaminaan ja 1789 Tanskan lähettilääksi Berliiniin, mutta hän erosi virasta 1800 ja kääntyi samana vuonna perheensä kanssa vanhinta tytärtä lukuun ottamatta Münsterissä katolisuuteen. Askel herätti suurta hämmästystä ja sai hänen lapsuudenystävänsä Johann Heinrich Voßin paheksumaan tekoa. Hän asettui Westfaleniin ja teki siellä kirjallisia töitä, jotka laajenivat hänen uuden vakaumuksensa alueelle. Veljen kanssa julkaistujen teosten Gedichte, Schauspiele mit Chören ja Vaterländische Gedichte lisäksi Stolberg kirjoitti Jamben (1784), joka on satiirikokoelma aikakauden ongelmista ja ennakkoluuloista, romaanin Die Insel (1788), Reise in Deutschland, der Schweiz, Italien und Sicilien (1794), Leben Alfreds des Grossen (1815) ja Geschichte der Religion Jesu Christi (1807–1818). Lisäksi hän käänsi Iliaan (1778), muutamia Platonin dialogeja ja Aiskhyloksen tragedioita (1783; painettu 1802) ja myös Ossianin lauluja. Veljesten Werke der Brüder Stolberg (1820–1825) sisältää enemmän hänen teoksiaan. Stolberg oli veljeään rohkeampi ajatusten ja kuvien esittäjänä, ja laulurunoilijana hän kohoaa dityrambiseen lentoon. Luonnon ja vapauden ihannoinnillaan hän vaikutti aikalaisiinsa voimakkaasti. Stolbergin kirjeet Voßille julkaistiin 1891. == Lähteet == ==Aiheesta muualla== Luokka:Saksalaiset kirjailijat Luokka:Vuonna 1750 syntyneet Luokka:Vuonna 1819 kuolleet
Heidi Piiroinen

Heidi Piiroinen (s. 1978 Tampere) on suomalainen valokuvaaja ja elokuvaohjaaja. Hän työskentelee lehtikuvaajana Helsingin Sanomissa ja hänet on palkittu useasti suomalaisessa Vuoden lehtikuvat -kuvajournalismikilpailussa. Piiroisen ja toimittaja, kirjailija Kimmo Oksasen teos Ohikuljetut – Erään kerjäläisperheen tarina seuraa 10 vuoden ajan Romanian Transilvaniasta kotoisin olevan romanilaisperheen elämää Suomessa, Romaniassa, Kreikassa, Virossa ja Ranskassa. == Opiskelu == Piiroinen on opiskellut Turun taideakatemiassa taiteiden kandidaatiksi vuosina 1998-2002. Piiroinen on opiskellut myös Lahden muotoiluinstituutissa vuosina 2002-2004. Vuodesta 2015 alkaen Piiroinen opiskeli vuoden ajan Kalifornian yliopistossa Berkeleyssä. Hän dokumentoi jokapäiväistä elämäänsä Kaliforniassa yksityisnäyttelyynsä Left Coast. == Palkinnot ja tunnustukset == * Tiedonjulkistamisen valtionpalkinto 2019 * PHMUSEUM 2019 Mobile Photo Prize winner * Vuoden kaunein kirja 2018 * Vuoden lehtikuva vuosina 2009 ja 2013 * Vuoden kansallinen reportaasi 2009 == Teokset == * Black Hole Mama 2016 * Left Coast 2017 * The Invisibles- Ohikuljetut – erään kerjäläisperheen tarina (WSOY) 2018 * Losing Greenland * The End of Love 2019 * Muslim Hipsters 2019 == Lähteet == Luokka:Suomalaiset valokuvaajat Luokka:Vuonna 1978 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Jiří Rohan

Jiří Rohan (s. 13. joulukuuta 1964 Praha, Tšekkoslovakia) on tšekkiläinen koskimelonnan olympiamitalisti ja maailmanmestari. Hän saavutti mitaleita sekä Tšekkoslovakian että Tšekin tasavallan edustajana. Seuratasolla hän edusti TJ Motorlet Prahaa ja Tesla Prahaa. Hän on pituudeltaan 178 cm. == Lähteet == Luokka:Tšekkoslovakialaiset koskimelojat Luokka:Tšekkoslovakialaiset olympiamitalistit Luokka:Tšekkiläiset koskimelojat Luokka:Tšekkiläiset olympiamitalistit Luokka:Vuonna 1964 syntyneet Luokka:Elävät henkilöt
Æscwine (Essexin kuningas)

pienoiskuva|Erkenwin/Æscwine John Speedin teoksessa Saxon Heptarchy vuodelta 1611. Æscwine, myös Erchenwin tai Erchenwine, (noin 494–587) oli mahdollisesti Essexin ensimmäinen kuningas vuosina 527–587. Hän oli saksi ja syntynyt Pohjois-Germaniassa. Keskiaikainen historioitsija Henry Huntingdonilainen kertoo Historia Anglorum -teoksessaan, että Sledda seurasi isäänsä Erchenwinea itäsaksien eli Essexin kuninkaana. William Malmesburylaisen mukaan Essexin ensimmäinen kuningas olisi kuitenkin ollut Sledda. Æscwine on saattanut olla vain päällikkö tai Kentin kuninkaan alaisuudessa itäsakseja johtanut sijaishallitsija. == Lähteet == Luokka:Englannin anglosaksikuninkaat
Stolberg (täsmennyssivu)

Stolberg tarkoittaa muun muassa seuraavia: ==Henkilöitä== * Eberhard zu Stolberg-Wernigerode (1810–1872), saksalainen poliitikko ja virkamies * Christian Stolberg eli Christian zu Stolberg-Stolberg (1748–1821), saksalainen runoilija * Friedrich Stolberg eli Friedrich Leopold zu Stolberg-Stolberg (1850–1919), saksalainen kirjailija ==Muita== * Stolberg (aatelissuku) * Stolberg, saksalainen kaupunki * Stolberg, saksalainen poliisisarja Luokka:Luettelot henkilöistä sukunimen mukaan
Miroslav Šimek

Miroslav Šimek (s. 27. tammikuuta 1959 Turnov, Tšekkoslovakia) on tšekkiläinen koskimelonnan olympiamitalisti ja maailmanmestari. Hän saavutti mitaleita sekä Tšekkoslovakian että Tšekin tasavallan edustajana. Seuratasolla hän edusti Delfin Malá Skálaa ja Delfin Jablonecia. Hän on pituudeltaan 168 cm. == Lähteet == Luokka:Tšekkoslovakialaiset koskimelojat Luokka:Tšekkoslovakialaiset olympiamitalistit Luokka:Tšekkiläiset koskimelojat Luokka:Tšekkiläiset olympiamitalistit Luokka:Vuonna 1959 syntyneet Luokka:Elävät henkilöt
J. P. Clark

John Pepper Clark-Bekederemo (6. huhtikuuta 1935 – 13. lokakuuta 2020) oli nigerialainen runoilija ja näytelmäkirjailija, joka julkaisi myös nimillä JP Clark ja John Pepper Clark. Hänen runoaan ”Abiku” ja romaaniaan The Wives’ Revolt luetaan laajalti nigerialaisissa kouluissa. Poliitikko Edwin Kiagbodo Clark on hänen vanhempi veljensä. ==Lähteet== Luokka:Nigerialaiset runoilijat Luokka:Näytelmäkirjailijat Luokka:Vuonna 1935 syntyneet Luokka:Vuonna 2020 kuolleet
Terezín

Terezín () on Ústín läänissä sijaitseva kaupunki Tšekissä. Kaupungissa asui vuonna 2020 noin 2 900 asukastahttps://www.czso.cz/documents/10180/121739326/1300722003.pdf/f9160497-cec0-4750-a293-77ef7bce1092?version=1.1 . == Historia == Terezínin perusti vuonna 1780 aluetta hallinnut Joosef II, joka päätti perustaa alueelle linnoituksen. Kaupungin vanhat linnoitukset ovat yhä olemassa. 1900-luvun puolivälissä Tšekin miehittänyt natsi-Saksa hyödynsi vanhaa linnoitusta perustamalla kaupunkiin Prahan Gestapon vankilan. Vuonna 1941 kaupungista päätettiin tehdä juutalaisghetto. Ghettoon pakkosiirrettiin yhteensä lähes 140 000 juutalaista, joista valtaosa siirrettiin sodan kuluessa keskitysleireille. Saksan hallinta ghetossa päättyi toukokuussa 1945, kun Neuvostoliiton joukot ottivat leirin haltuunsa. Neuvostoliiton otettua alueen hallintaansa kaupungista tehtiin vankileiri etnisille saksalaisille, joita Tšekin ja Neuvostoliiton viranomaiset vangitsivat sodan jälkeen. Monipuolisen historiansa vuoksi Terezín on Unescon Maailmanperintöluettelon aielistalla. == Lähteet == Luokka:Tšekin kaupungit Luokka:Ústín lääni
Kefsulodiini

Kefsulodiini (C22H20S2N4O8) on kefalosporiineihin kuuluva orgaaninen yhdiste. Sitä käytetään lääketieteessä antibioottina ja eräiden bakteerien kasvatusalustojen valmistamiseen. ==Ominaisuudet ja käyttö== Kefsulodiini on niin sanottu kolmannen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen. Lääkeaine tehoaa erityisesti Pseudomonas aeruginosa-bakteeriin, eräisiin muihin Pseudomonas-suvun lajeihin sekä osiin Aeromonas-lajeista. Muihin bakteereihin sen teho on heikko. Kefsulodiini annostellaan ruiskeena suoneen. Sitä voidaan käyttää P. aeruginosan aiheuttaman virtsatulehduksen hoitoon.John Roberts: Cephalosporins, Kirk-Othmer Encyclopedia of Chemical Technology, John Wiley & Sons, New York, 2000. Kefsulodiinia käytetään yhdessä triklosaanin ja novobiosiinin kanssa eräiden bakteerien kasvatukseen käytettävien agaralustojen valmistamiseen. Näitä alustoja käytetään erityisesti Yersinia- suvun bakteerien tunnistamiseen näytteistä. ==Haittavaikutukset== Kefsulodiini on suhteellisen hyvin siedetty, mutta voi aiheuttaa huonovointisuutta ja oksentelua. ==Lähteet== Luokka:Kefalosporiinit
Juraj Minčík

Juraj Minčík (s. 27. maaliskuuta 1977 Spišská Stará Ves, Presovin alue, Tšekkoslovakia) on slovakialainen koskimelonnan olympiamitalisti sekä joukkuekilpailun moninkertainen Euroopan- ja maailmanmestari. Seuratasolla hän edusti Slávia Bratislavaa. Hän on pituudeltaan 181 cm. Minčík saavutti Sydneyn olympialaisissa 2000 pronssia kanadalaisyksikössä. MM-kilpailuissa hän sai kanadalaisyksikön joukkuekilpailussa kultaa 1997 ja 2003 sekä pronssia 1995. Hän saavutti kanadalaisyksikön henkilökohtaisen EM-hopean 2000 sekä voitti joukkuekilpailun Euroopan-mestaruuden 1998, 2000, 2002, 2005 ja 2007 sekä sai hopeaa 2004 ja 2006. == Lähteet == Luokka:Slovakialaiset koskimelojat Luokka:Slovakialaiset olympiamitalistit Luokka:Vuonna 1977 syntyneet Luokka:Elävät henkilöt
Pohjois-Makedonian kansanterveyslaitos

Pohjois-Makedonian kansanterveyslaitos (, lyhennys ЈЗУ ИЈЗ; , IPH) on Pohjois- Makedonian pääkaupungissa Skopjessa sijaitsevasta päätoimipaikasta käsin toimiva valtiollinen kansanterveyden tutkimuslaitos. Laitokseen kuuluu lisäksi kymmenen alueellista kansanterveyskeskusta. Pohjois-Makedonian kansanterveyslaitoksen alkuna oli vuonna 1924 Skopjeen perustettu Hygienian laitos. Nykynimensä laitos sai vuonna 2009. Pohjois-Makedonian kansanterveyslaitos on tuottanut asiantuntemusta esimerkiksi vuonna 2020 yhteistyössä Maailman terveysjärjestön (WHO) kanssa perustettuun Pohjois- Makedonian epidemioiden ja kansanterveyden operaatiokeskukseen, ja viestii muun muassa Pohjois-Makedonian Covid-19-tilanteesta. == Lähteet == ==Aiheesta muualla== * Pohjois-Makedonian kansanterveyslaitoksen kotisivut (iph.mk) * North Macedonia (Pohjois-Makedonian Covid-19 tilanne) (who.int) Luokka:Kansanterveyslaitokset Luokka:Skopjen rakennukset ja rakennelmat Luokka:Tutkimuslaitokset
Maurice Smith (potkunyrkkeilijä)

Maurice Smith (s. 13. joulukuuta 1961 Seattle, Washington) on yhdysvaltalainen uransa lopettanut potkunyrkkeilijä ja vapaaottelija. Hän voitti aktiiviurallaan potkunyrkkeilyssä muun muassa WKA:n raskaansarjan mestaruuden ja vapaaottelussa UFC:n raskaansarjan mestaruuden vuonna 1997.Strikeforce | Maurice Smith can’t subdue competitive drive seattletimes.com Viitattu 14.10.2020 Hänet nimitettiin UFC Hall of Fameen 2017.Maurice Smith, the first striking specialist to win a UFC title, named to 2017 Hall of Fame class mmafighting.com 23.4.2017 Viitattu 14.10.2020 ==Alkuvuodet== Smith alkoi harrastamaan kamppailulajeja 13-vuotiaana nähtyään Bruce Leen elokuvan Vihan nyrkki. Hän harrasti karatea, taekwondoa ja wing tsungia ja West Seattle High Schoolissa amerikkalaista jalkapalloa ja voimistelua. Sittemmin 18-vuotiaana Smith ryhtyi harrastamaan potkunyrkkeilyä työskennellessään samalla Boengilla, Barrier Motorsilla ja hitsaajana Coca-Colalla. Sittemmin 1990 lähtien hän työskenteli ottelijana ja valmentajana. ==Saavutukset== ===Potkunyrkkeily=== World Kickboxing Association *Raskaansarjan mestaruus (1983) ===Thainyrkkeily=== World Kickboxing Association *Raskaansarjan mestaruus (1994) International Sport Karate Association *Raskaansarjan mestaruus (1996) ===Vapaaottelu=== UFC *Raskaansarjan mestaruus (kerran, puolusti kerran) *UFC Hall of Fame (valittu 2017) ==Lähteet== Luokka:Yhdysvaltalaiset potkunyrkkeilijät Luokka:Yhdysvaltalaiset vapaaottelijat Luokka:Afroamerikkalaiset Luokka:Vuonna 1961 syntyneet Luokka:Elävät henkilöt
Viggo Stuckenberg

Viggo Henrik Fog Stuckenberg (17. syyskuuta 1863 Vridsløselille, Tanska – 6. joulukuuta 1905 Kööpenhamina, Tanska) oli tanskalainen kirjailija.Stuckenberg, Viggo Henrik Fog Nordisk familjebok ==Elämä== Stuckenberg aikoi merikapteeniksi mutta epäonnistui ja aloitti opinnot Kööpenhaminassa. Hän suoritti 1884 artium-tutkinnon ja opiskeli jonkin aikaa itämaisia kieliä ja etnografiaa. Sen jälkeen hän toimi opettajana Kööpenhaminassa. ==Ura== Stuckenbergin esikoisteos oli Digte (1886), jota seurasivat kertomukset Igennembrud (1888) ja Messias (1889), joissa hän kuvasi 1880-luvun radikaalia nuorisoa. Saturuno Den vilde jæger (1894) ja Romerske scener (1895) ovat draamamuotoisia, ja niissä ilmenee kehittynyttä muodontajua ja ihmiskuvausta. Pääosa hänen tuotannostaan on novelleja. Fagre ord (1895) on rakkauskertomus, jolla on auringonpaisteinen loppu, Valravn (1896) sisältää kaksi synkkäsävyistä novellia. Solin (1897) lisäksi, joka kuvaa automaalarin taiteilijahaaveita, hän julkaisi kaksi suurempaa kertomusta Hjemfalden (1898) ja Asmadæus (1899), joissa hän kuvaa hellästi ja huolellisesti kuljeksijan ja rikollisen elämää, ja satukokoelman Vejbred (1899). Teoksissa Flyvende sommer (1898) ja Sne (1901) hän palaa runomuotoon. Noihin pieniin runokokoelmiin mahtuu hänen paras tuotantonsa. Stuckenbergin kuoleman jälkeen ilmestyi nide Sidste digte (1906). Stuckenbergin Samlede værker ilmestyi 1910. Stuckenberg tuotanto muistuttaa psykologisoivaa raskasmielistä venäläistä kirjallisuutta. Hänen proosansa viipyilee luonnontunnelmissa ja tunteissa. Toimintaa, ulkoisia tapahtumia hänen kertomuksissaan on niukasti, sen sijaan niissä seurataan sisäistä elämää, arjen pikku tunnelmienvaihteluita, sielun ja aistien maailmaa seurataan hyvin tarkasti, ja hän suhtautuu vihamielisesti sitä todellisuuteen, josta hän kuitenkin saa niin paljon iloa ja kauneutta. Hän kuvaa lämpimästi Själlannin luontoa. Hän oli ulkoilmaihminen, mutta idyllirunoilija, silti hänen mielikuvituksensa askarteli epäonnen ja rikoksen salaisuuksissa. == Lähteet == ==Aiheesta muualla== Luokka:Tanskalaiset kirjailijat Luokka:Vuonna 1863 syntyneet Luokka:Vuonna 1905 kuolleet
Tytila

Tytila, myös Tytli tai Tyttla, (k. noin 599) oli mahdollisesti Itä-Anglian kuningas noin 578–599. Beda Venerabiliksen mukaan Tytli oli Uuffan (Wuffa) poika. Myös Nennius kertoo, että Tytila oli Wuffan poika. Anglosaksien kronikka ei kuitenkaan mainitse Tytilaa eikä Wuffaa, ja on epäilty, että he ovat myyttisiä hahmoja. == Lähteet == Luokka:Englannin anglosaksikuninkaat
Emilia Karilampi

Emilia Karilampi (s. 1999) on suomalainen näyttelijä, joka tunnetaan parhaiten Syke-tv-sarjan Meeri Nortamona. Ensimmäisen elokuvaroolinsa Karilampi teki päähenkilön Rouskun Jessica-tyttären roolissa komediaelokuvassa Varasto 2. Lisäksi Karilampi on näytellyt muun muassa tv-sarjassa Roba. == Rooleja == * Syke – Meeri Nortamo (2014–) * Roba – teinityttö (2016) * Varasto 2 – Jessica (2018) * Jonain päivänä – (2023) == Lähteet == == Aiheesta muualla == * https://www.iltalehti.fi/iltv-lukijan-videot/a/201803300103939 Luokka:Suomalaiset näyttelijät Luokka:Vuonna 1999 syntyneet Luokka:Elävät henkilöt
Wuffa

pienoiskuva|Uffa kuvattuna John Speedin Saxon Heptarchy -kartassa vuodelta 1611. Wuffa, myös Uuffa tai Uffa, (k. 578) oli mahdollisesti Itä-Anglian kuningas noin 571–578. Beda Venerabiliksen mukaan Wuffa oli Tytilan isä, ja Itä-Anglian kuninkaita olisi kutsuttu hänen nimensä perusteella uuffingeiksi. Nenniuksen 800-luvulla kirjoittamassa teoksessa Historia Brittonum esitetään, että Wuffan esi-isä on muinainen germaaninen jumala Wodan. Roger Wendoverilainen ilmoittaa Wuffan ollen kuningas 571–578, mutta Anglosaksien kronikka ei mainitse Wuffaa eikä hänen poikaansa Tytilaa. == Lähteet == Luokka:Englannin anglosaksikuninkaat
Iha Just Imus

Iha Just Imus on syyskuussa 2019 Youtube-palvelussa toimintansa aloittanut oululainen huumorivideoduo, jonka ovat perustaneet Konsta Saajanto ja Olli Litmanen. Myöhemmin kanavan kolmanneksi jäseneksi liittyi Joonatan Väisänen, joka poistui ryhmästä 2. marraskuuta 2024. Heidät tunnetaan erityisesti maisteluaiheisista videoista, absurdeista tempauksista ja tilannekomiikasta. Helmikuussa 2025 Iha Just Imus -Youtube-kanavalla oli yli 444 000 tilaajaa ja yli 199 miljoonaa katselukertaa. Vuonna 2019 Kuvauksessa ensimmäinen viittaus Imus+ jäsenyyteen. Iha Just Imus -kanava lanseerasi IMUS+ jäsenyyden, jolla voi muun muassa osallistua livelähetyksiin, katsella vain jäsenille julkaistuja videoita ja nähdä tulevat videot ennakkoon. Myöhemmin Ihan Just Imus lisäsi kanavalleen uudet jäsenyydet, Imus+ Lite ja Imus+ pro. Vuonna 2020 Iha Just Imus -kanava julkaisi ensimmäisen ROMUNA limited edition -fanituotteensa hupparin ja t-paidan muodossa. Myöhemmin myyntiin tuli muitakin fanituotteita. == Taustaa == Iha Just Imusin ovat perustaneet vuonna 1997 syntynyt Konsta Saajanto ja vuonna 1998 syntynyt Olli Litmanen. Jäsenet ovat kertoneet kanavan nimen olevan kunnianosoitus suomalaista Justimusfilms- sketsiryhmää kohtaan. Kanavan suosio kasvoi erityisesti joulukuussa 2019, kun he julkaisivat joka päivä uuden videon osana Kärsimyskalenteri-sarjaa. Konsta Saajanto toimii myös käyttäjänimellä HurHur. Saajanto tekee videoita myös omalle Youtube-kanavalleen. Olli Litmanen tekee videoita omalla nimellään YouTube-kanavalleen. Vuonna 2021 kanavalle liittyi uusi jäsen Joonatan Väisänen, joka tunnetaan myös rap-artistina nimellä Jokrates. Hän esiintyi ensimmäisen kerran kanavalla vuonna 2020 videossa Lukitaan Jokrates TULIKUUMAAN pakohuoneeseen. Tammikuussa 2022 kanava poistui Youtubesta sen jälkeen, kun Konsta Saajannon ”Hurhur”-kanava hakkeroitiin ja poistettiin. Samoin kävi myös Iha Just Imus -kanavalle. Youtube kuitenkin palautti kanavat muutama päivä tapahtuman jälkeen. Iha Just Imuksen jäsen Joonatan Väisänen poistui ryhmästä marraskuussa 2024 ja hänen viimeiseksi videoksi jäi "Lukittiin Joonatan pakohuoneeseen keskellä merta" == Suosio == Youtube julkaisi vuoden 2021 lopussa Suomen suosituimpien videoiden luettelon, jolla kuudennella sijalla oli Iha Just Imus - Jäin loukkuun MEGAFORCELLA täytettyyn laatikkoon… Youtube julkaisi vuoden 2022 lopussa Suomen suosituimmista videoista luettelon, jossa ensimmäisellä sijalla oli Iha Just Imus - Testataan kaupan kaikki jäätelöt! == Palkinnot ja ehdokkuudet == Vuosi Palkintogaala Kategoria Tulos 2020 Creator Awards Finland Vuoden Viihdekanava 2022 Tubecon Awards Vuoden Viihde Creator Awards Finland Vuoden Trendaavin 2024 Tubecon Awards Vuoden Viihde Vuoden Video Vuoden YouTube-vaikuttaja == Lähteet == == Aiheesta muualla == *Iha Just Imus -Youtube-kanava Luokka:Suomalaiset Youtube- kanavat Luokka:Huumoriryhmät
Olsztynin piirikunta

Olsztynin piirikunta () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 126 781\. Piirikunta on jaettu 12 maalaiskuntaan, jotka ovat Barczewo, Biskupiec, Dobre Miasto, Dywity, Gietrzwałd, Jeziorany, Jonkowo, Kolno, Olsztynek, Purda, Stawiguda sekä Świątki ja niissä on kylien lisäksi viisi kaupunkia; Barczewo, Biskupiec, Dobre Miasto, Jeziorany sekä Olsztynek. Hallintokeskus Olsztyn muodostaa oman kaupunkipiirikuntansa. Olsztynin piirikunnan pinta-alasta arviolta 39 prosenttia oli metsän peitossa vuonna 2018. Olsztynin piirikunnan työttömyysaste oli vuoden 2018 lopussa 8,8 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna. Vuoden 2019 lopussa Olsztynin piirikunnassa arvioitiin olevan 126 781 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 119 962 ja sen ennakoidaan vuoteen 2050 mennessä kasvavan 139 030 asukkaaseen. Alle 18-vuotiaiden arvioitiin vuoden 2019 lopussa muodostaneen 18,9 prosenttia piirikunnan väestöstä, työikäisten 63,1 prosenttia ja eläkeikäisten 18 prosenttia väestön keski-iän ollessa 40,2 vuotta. Elävänä syntyneiden määrä oli vuonna 2019 yhteensä 1 019 lasta. == Lähteet == Luokka:Warmia-Masurian piirikunnat
Canon EOS M50

Canon EOS M50 on japanilaisen Canonin valmistama peilitön järjestelmäkamera, joka julkaistiin 26.2.2018. == Yhteensopivat objektiivit == Kameraan on saatavilla seuraavat omat objektiivit (EF-M -kiinnitys): * EF-M 15-45mm f/3.5-6.3 IS STM * EF-M 18-55mm f/3.5-5.6 IS STM * EF-M 11-22mm f/4-5.6 IS STM * EF-M 22mm f/2 STM * EF-M 55-200mm f/4.5-6.3 IS STM * EF-M 18-150mm f/3.5-6.3 IS STM * EF-M 32mm f/1.4 STM * EF-M 28mm f/3.5 IS STM == Lähteet == Luokka:Canon EOS M Luokka:Digitaaliset kamerat
Ostródan piirikunta

Ostródan piirikunta () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 104 151\. Piirikunnan ainoa kaupunkikunta on hallintokeskus Ostróda. Kahdeksan maalaiskuntaa ovat Dąbrówno, Grunwald, Łukta, Małdyty, Miłakowo, Miłomłyn, Morąg sekä Ostróda ja niissä on kylien lisäksi kolme kaupunkia; Miłakowo, Miłomłyn sekä Morąg. Ostródan piirikunnan pinta-alasta arviolta 30,9 prosenttia oli metsän peitossa vuonna 2018. Ostródan piirikunnan työttömyysaste oli vuoden 2018 lopussa 9,8 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna. Vuoden 2019 lopussa Ostródan piirikunnassa arvioitiin olevan 104 151 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 107 433 ja sen ennakoidaan vuoteen 2050 mennessä pienenevän 86 304 asukkaaseen. Alle 18-vuotiaiden arvioitiin vuoden 2019 lopussa muodostaneen 18,7 prosenttia piirikunnan väestöstä, työikäisten 61 prosenttia ja eläkeikäisten 20,3 prosenttia väestön keski-iän ollessa 41 vuotta. Elävänä syntyneiden määrä oli vuonna 2019 yhteensä 951 lasta. == Lähteet == Luokka:Warmia-Masurian piirikunnat
Dattopant Thengadi

Dattopant Thengadi (10. marraskuuta 1920 Arvi – 14. lokakuuta 2004 Pune) oli intialainen kansalaisaktivisti ja ammattiyhdistysjohtaja. Hän vaikutti hindunationalistisen Rashtriya Swayamsevak Sangh (RSS) -järjestön yhteydessä ja perusti sille useita sisarjärjestöjä. Hänen perustamiinsa järjestöihin lukeutuu työväenjärjestö Bharatiya Mazdoor Sangh (BMS), maanviljelijäjärjestö Bharatiya Kisan Sangh (BKS), talousasioihin keskittyvä ajatuspaja Swadeshi Jagran Manch (SJM) ja hän oli mukana Akhil Bharatiya Vidyarthi Parishad -opiskelijajärjestön perustamisessa. Hän palveli kaksi peräkkäistä kautta Rajya Sabhassa vuosina 1964–1976. Hän kirjoitti useita kirjoja, marathiksi, englanniksi ja hindiksi, joissa hän käsitteli työväenluokan ongelmia. Thengadin toimi RSS:n täyspäiväisenä vapaaehtoistyöntekijänä (pracharak) Keralassa vuosina 1942–1944, Bengalissa 1945–1947 ja Assamissa 1948–1949. Hän oli kongressipuolueen ammattiyhdistysliikkeen INTUCin Madhya Pradeshin yksikön johtaja 1950–1951. 1950-luvulla hän kritisoi kommunisteja, jotka hallitsivat tuolloin lähes jokaista työväenliikettä. Hän vastusti ideaa luokkataistelusta, koska uskoi luokkien väliseen yhteistyöhön. Hän perusti 1955 Bharatiya Mazdoor Sangh -järjestönsä tuodakseen nationalismin lähemmäksi työväenliikettä. Thengadille tarjottiin Intian kolmanneksi korkeinta siviilikunniamerkkiä Padma Bhushania vuonna 2003. Hän kieltäytyi vastaanottamasta palkintoa ennen kuin RSS:n perustaja K. B. Hedgewar ja M. S. Golwalkar saisivat Bharat Ratnan. Talousajattelijana hän halusi kolmannen tien kapitalismin ja kommunismin välille. Hän käsitteli aihetta vuonna 1995 julkaisemassaan kirjassa The Third Way. Hänen mukaansa käsitys dharmasta muodostaa parhaan tavan tarkastella taloutta pyrkimyksenä kollektiiviseen onnellisuuteen ilman länsimaista yksilöllistä kilpailua. Hän myös korosti pienyrittäjyyden merkitystä työllistymisessä, mikä hänen mukaansa näkyi hindulaisessa kulttuurissa käsityöläisjumala Vishwakarman kautta. Luomansa Swadeshi Jagran Manch -talousajatuspajan ja kirjojensa kautta hän on eniten RSS:n talousajatteluun vaikuttaneita henkilöitä. == Lähteet == == Aiheesta muualla == Luokka:Intialaiset kansalaisaktivistit Luokka:Rajya Sabhan jäsenet Luokka:Ammattiyhdistysjohtajat Luokka:Vuonna 1920 syntyneet Luokka:Vuonna 2004 kuolleet
Tudu järv

Tudu järv on Virossa Länsi-Virumaalla Vinnin kunnan Rasiveren ja Suigun kylissä sijaitseva järvi. == Maantietoa == Järvi on 700 metriä pitkä, 490 metriä leveä, ja sen pinta-ala on 26,2 hehtaaria. Se sijaitsee Tudun kylästä viisi kilometriä lounaaseen keskellä Järvesoota. Se ympärillä nousee reunoiltaan alkaen kohosuo, jonka keskellä järvi on, ja järven ympärillä on lisäksi kymmeniä suolampareita. Sen syvyys on noin 5 metriä ja sen keskisyvyydeksi on saatu 2,5 metriä. Järvessä ei ole saaria. Rantaviivan pituus on 1,9 kilometriä pitkä. Järven rannat ovat kovapohjaiset ja turpeiset. Järvelle pääsee kävelemällä yli kilometrin verran avosuolla ja järveä kiertää myös kävelypolku. Rantaan on rakennettu autiotupa, jossa on nuotiopaikka ja uimalaituri . == Luontoarvoja ja luokittelu == Järvi sijaitsee Järvsoolla, joka sisältyy Tudusoon soidensuojelualueeseen, joka on Natura 2000- hankkeen kohde (5 307,7 hehtaaria, EE0060209). Siihen kuuluvat myös Punasoo, Tudusoo ja Luussaaresoo. Suoalueen turpeen paksuudeksi ilmoitetaan yli 6 metriä ja suolammikot ovat alkujaan muodostuneet matalista järvistä ja lähdelammista. Alueen suojelu alkoi vuonna 1976 ruskeakarhun suojelemiseksi. Vuonna 1997 alue laajeni maisemansuojelualueeksi, jollainen se on vuonna 2020. Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti dystrofiseksi järveksi, jos järven vedessä on korkea humuspitoisuus (, DY). Tällainen järvi sijaitsee usein suon äärellä ja järveen laskee humuspitoista suovettä, joka laskee samalla veden happamuuden alhaiselle tasolle (pH on alle 7). Vedenväri on punertavan ruskea ja näkösyvyys on 2,0 metriä. Sen vesi on siis humuspitoista ja hapanta suovettä, jonka lähde on pääasiassa sekä suon pintavesi että suora sadevesi . Se lämpenee kesäisin hyvin tasaisesti, sillä järveen ei muodostu lämpötilakerrostumisia. Järvessä ei kasva vesikasveja ja ainoa järvessä elävä kala on hauki. Se tulee järvessä tumman väriseksi ja se on hyvin luiseva syödä. Järveltä on alkanut useana vuonna järjestetty Tudu triatlon, jossa uidaan ensin järven poikki, juostaan lyhyt suotaival ja pyöräillään maantiellä. == Vesistösuhteita == Tudu järv kuuluu Tagajõen valuma-alueeseen, jossa Tagajõgi on Rannapungerja jõen sivu-uoma. Tudu järv on Tagajõen lähdejärvi, joka sijaitsee Järvisoon suolla. Suo on vedenjakaja-aluetta, jossa itäpuoli kuuluu Tagajõelle ja länsipuoli Kunda jõelle. Järvellä ei ole tulo- ojia ja se laskuoja alkaa suoraksi kaivetulla ojalla, joka on samalla Tagajõen latvaoja. Järven valuma-alueen pinta-ala on 1,1 neliökilometriä. Rannapungerja jõgi laskee Peipsijärven pohjoisrantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Vinni Luokka:Länsi- Virumaan järvet Luokka:Rannapungerja jõen valuma-alue
Piszin piirikunta

Piszin piirikunta () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 56 135\. Piirikunta on jaettu neljään maalaiskuntaan, jotka ovat Biała Piska, Orzysz, Pisz sekä Ruciane-Nida ja niissä on kylien lisäksi neljä kaupunkia; Biała Piska, Orzysz, hallintokeskus Pisz sekä Ruciane-Nida. Piszin piirikunnan pinta-alasta arviolta 48,9 prosenttia oli metsän peitossa vuonna 2018. Piszin piirikunnan työttömyysaste oli vuoden 2018 lopussa 12,2 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna. Vuoden 2019 lopussa Piszin piirikunnassa arvioitiin olevan 56 135 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 58 504 ja sen ennakoidaan vuoteen 2050 mennessä pienenevän 45 751 asukkaaseen. Alle 18-vuotiaiden arvioitiin vuoden 2019 lopussa muodostaneen 18,3 prosenttia piirikunnan väestöstä, työikäisten 62,3 prosenttia ja eläkeikäisten 19,4 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 512 lasta. == Lähteet == Luokka:Warmia-Masurian piirikunnat
Vääksynjoki

Vääksynjoki -nimisiä jokia on ainakin kaksi: * Vääksynjoki, Päijät-Hämeen Vesijärven laskujoki Asikkalassa Vääksyn kanavan vierellä, laskee Päijänteeseen * Vääksynjoki, Pirkanmaan Vesijärven laskujoki Kangasalla, laskee Längelmäveteen.
Raoul Couvert

Raoul François Fernand Robert Couvert (24. kesäkuuta 1903 Chambéry – 20. helmikuuta 1983 Chambéry) oli ranskalainen jääkiekkoilija, pelipaikaltaan puolustaja. Couvert pelasi urallaan 12 kautta Ranskan pääsarjassa, jossa hän edusti Chamois de Chamonixia vuosina 1922–1934. Couvert edusti myös Ranskan maajoukkuetta Chamonix’n talviolympialaisissa 1924, Sankt Moritzin talviolympialaisissa 1928 sekä kaksissa MM-kilpailuissa ja kolmissa EM- kilpailuissa. Milanossa 1924 hän saavutti EM-kultaa Ranskan joukkueessa. Couvertin veli Marcial oli myös MM- ja EM-tason jääkiekkoilija. == Lähteet == Luokka:Ranskalaiset jääkiekkoilijat Luokka:Vuonna 1903 syntyneet Luokka:Vuonna 1983 kuolleet
Teemu Ojanne

Teemu Sakari Ojanne (s. 1956 tai 1957) on suomalainen näyttelijä. Ojanne on koulutukseltaan kasvatustieteiden ylioppilas. (vaatii tilaamisen) Ojanne on toiminut Rauman kaupunginteatterin johtajana vuosina 2006–2010. == Lähteet == Luokka:Suomalaiset näyttelijät Luokka:Suomalaiset teatterinjohtajat Luokka:1950-luvulla syntyneet Luokka:Elävät henkilöt
Ojanne

Ojanne on sukunimi, joka on muun muassa seuraavilla suomalaisilla henkilöillä: *Anna Ojanne (s. 1969), näyttelijä *Olavi Ojanne (1915–1983), juristi, korkeimman hallinto-oikeuden hallintoneuvos *Teemu Ojanne (s. 1956 tai 1957), näyttelijä ja teatterinjohtaja
Deewana

Deewana (suom. ”Hullu”) on vuonna 1992 ensi-iltansa saanut intialainen hindinkielinen romanttinen draamaelokuva, jonka ohjasi Raj Kanwar. Päärooleja näyttelivät Rishi Kapoor, Divya Bharti ja Shah Rukh Khan. Elokuva oli menestys ja se voitti viisi Filmfare Awards -palkintoa, mukaan lukien parhaan mies- ja naistulokkaan palkinnot Khanille ja Bhartille. == Juoni == Kaunis Kajal (Divya Bharti) rakastuu rikkaaseen laulajaan Raviin (Rishi Kapoor) ja he menevät naimisiin. Ravin rahanahne setä Dhirendra ja serkku Narendra haluavat hänen omaisuutensa ja yrittävät tappaa Ravin ja Kajalin. Ravi onnistuu tappamaan Narendran juuri ennen putoamistaan omaan kuolemaansa. Leskeksi jäänyt Kajal muuttaa toiseen kaupunkiin anoppinsa Laxmin kanssa. Hän tapaa komean Rajan (Shah Rukh Khan), joka rakastuu häneen. Rajan isä ei hyväksy Kajalia, joten hän katkaisee välinsä tähän ja rukoilee Laxmilta lupaa naida Kajal. Laxmi suostuttelee Kajalia jatkamaan elämäänsä Rajan kanssa ja Kajal suostuu avioliittoon. Raja joutuu onnettomuuteen ja Kajal ymmärtää rakastavansa häntä. Myöhemmin Raja pelastaa miehen, joka osoittautuu kuolleeksi luulluksi Raviksi. Raja esittelee Ravin järkyttyneelle Kajalille, joka kuitenkin jää Rajan luo. Dhirendra saa tietää Ravin olevan elossa ja kaappaa Kajalin ja Rajan vaatien Ravin omaisuutta. Raja pakenee ja hakkaa Dhirendran Ravin kanssa. He löytävät Kajalin sidottuna ajastettuun pommiin, jonka Ravi onnistuu pysäyttämään. Dhirendra yrittää tappaa Rajan, mutta Ravi uhraa itsensä laukaisemalla pommin, joka tappaa hänet ja setänsä. Ravin uhrauksen ansiosta Kajal ja Raja voivat jatkaa elämäänsä. == Näyttelijät == == Soundtrack == == Vastaanotto == Deewana oli vuoden 1992 toiseksi eniten tuottanut hindielokuva Betan jälkeen. == Palkinnot == Palkinto Kategoria Saaja Tulos Filmfare Awards Paras miestulokas Shah Rukh Khan rowspan="5" Paras naistulokas Divya Bharti Paras musiikki Nadeem-Shravan Paras sanoitus Sameer – ”Teri Umeed Tera Intezaar” Paras mieslaulaja Kumar Sanu – ”Sochenge Tumhe Pyar” Paras naispääosa Divya Bharti rowspan="4" Paras sanoitus Sameer – ”Aisi Deewangi” Paras mieslaulaja Vinod Rathod – ”Aisi Deewangi” Paras naislaulaja Alka Yagnik – ”Aisi Deewangi” == Lähteet == == Aiheesta muualla == * Luokka:Vuoden 1992 intialaiset elokuvat Luokka:Intialaiset romanttiset draamaelokuvat Luokka:Intialaiset toimintaelokuvat Luokka:Hindinkieliset elokuvat
The Crown

The Crown voi tarkoittaa seuraavia asioita: * The Crown, Netflixin televisiosarja (2016–) * The Crown, ruotsalainen death- ja thrash metal -yhtye
Originalismi

Originalismi () tarkoittaa lain tulkintaa, jonka mukaan kaikki lain lausunnot on tulkittava lakitekstin alkuperäisen käsityksen perusteella sen hyväksymisajankohtana. Originalismi yhdistetään usein Yhdysvaltojen perustuslain tulkintaan. Tulkinnan mukaan Yhdysvaltojen perustuslaki on vakaa sen voimaantulopäivästä lähtien ja sen sisällön merkitystä voidaan muuttaa vain viidennessä artiklassa esitettyjen vaiheiden mukaisesti.B. Boyce, "Originalism and the Fourteenth Amendment", 33 Wake Forest L. Rev. 909 Originalismi on ristiriidassa elävä perustuslaki -tulkinnan kanssa, jonka kannattajat katsovat, että perustuslakia olisi tulkittava nykyajan kontekstin perusteella, vaikka tällainen tulkinta poikkeaisi lakitekstin alkuperäisistä tulkinnoista. ==Lähteet== Luokka:Yhdysvaltain korkein oikeus Luokka:Yhdysvaltain laki Luokka:Yleinen oikeustiede
Scleria laxa

Scleria laxa on sarakasvien (Cyperaceae) heimoon, kovioiden (Scleria) sukuun kuuluva yksivuotinen kasvilaji. Scleria laxa -lajin lehdet ovat tasasoukkia ja 1–3 mm leveitä. Sen kukinto kattaa yleensä ison osan kasvin korkeudesta. Kukinto on kapea sekä hyvin harsu ja koostuu kolmesta toisistaan erillisestä, röyhymäisestä osakukinnosta. Ylin osakukinto on noin 1–2 cm pitkä, eikä se ole alempia osakukintoja suurempi. Scleria laxa -lajia tavataan ainakin Aasiassa Filippiineillä ja Malesiassa sekä Australiassa ja Uuden-Guinean saarella. == Lähteet == * Flora Malesiana: Scleria laxa === Viitteet === Luokka:Sarakasvit